**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **V. volebné obdobie**

Číslo: CRD - 3170/2011

**480a**

# S p o l o č n á s p r á v a

výborov Národnej rady Slovenskej republiky o výsledku prerokovania návrhu doplnku č.1 k návrhu na použitie majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (tlač **480**) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre hospodárstvo, výstavbu a dopravu ako gestorský výbor (ďalej len „gestorský výbor“) k návrhu doplnku č.1 k návrhu na použitie majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (tlač **480**) podáva Národnej rade Slovenskej republiky v súlade s príslušným ustanovením zákona NR SR č. 350/1996 Z. z. o rokovacom poriadku Národnej rady Slovenskej republiky (ďalej len „rokovací poriadok“) spoločnú správu výborov.

**I.**

Predseda Národnej rady Slovenskej republiky rozhodnutím č. 477 z 19. augusta 2011 pridelil návrh na prerokovanie týmto výborom:

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre hospodárstvo, výstavbu a dopravu.

**II.**

Výbory, ktorým bol návrh pridelený o ňom rokovali nasledovne:

Výbor NR SR pre financie a rozpočet rokoval o návrhu 24. augusta 2011 a prijal uznesenie č. 233. Výbor NR SR pre hospodárstvo, výstavbu a dopravu prerokoval návrh 25. augusta 2011 a prijal uznesenie č. 192.

Oba výbory vo svojich uzneseniach odporučili Národnej rade Slovenskej republiky **schváliť**

zmenu rozsahu použitia majetku Fondu národného majetku Slovenskej republiky v roku 2011 podľa § 28 ods. 3 písm. b/ zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý dňa 15. decembra  2010 uznesením číslo 245 schválila Národná rada Slovenskej republiky vo výške 312 069 tis. EUR o 340 851 tis. EUR na celkový objem vo výške 652 920 tis. EUR,

**III.**

Gestorský výbor na základe stanovísk výborov NR SR, ktorým bola parlamentná tlač pridelená a v súlade s § 79 ods. 4 písm. f) rokovacieho poriadku

**odporúča Národnej rade Slovenskej republiky**

zmenu rozsahu použitia majetku Fondu národného majetku Slovenskej republiky v roku 2011 podľa § 28 ods. 3 písm. b/ zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý dňa 15. decembra  2010 uznesením číslo 245 schválila Národná rada Slovenskej republiky vo výške 312 069 tis. EUR o 340 851 tis. EUR na celkový objem vo výške

**652 920 tis. EUR**

**schváliť a prijať uznesenie**, ktoré je v prílohe tejto správy.

Spoločná správa výborov Národnej rady Slovenskej republiky o výsledku prerokovania návrhu doplnku č.1 k návrhu na použitie majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (tlač **480a**) bola schválená uznesením gestorského výboru zo 6. septembra 2011 č. 201.

Súčasne výbor poveril spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku.

Bratislava 6. septembra 2011

Stanislav **J a n i š, v.r.**

predseda Výboru NR SR pre

hospodárstvo, výstavbu a dopravu

###### Príloha k spoločnej správe výborov

###### (tlač 480a)

###### NÁRODNÁ RADA SLOVENSKEJ REPUBLIKY

V. volebné obdobie

**N á v r h**

U z n e s e n i e

## Národnej rady Slovenskej republiky

číslo .................. z .....

k návrhu doplnku č.1 k návrhu na použitie majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov

(tlač **480a**)

###### Národná rada Slovenskej republiky

podľa § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

**s c h v a ľ u j e**

zmenu rozsahu použitia majetku Fondu národného majetku Slovenskej republiky v roku 2011 podľa § 28 ods. 3 písm. b/ zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý dňa 15. decembra 2010 uznesením číslo 245 schválila Národná rada Slovenskej republiky vo výške 312 069  tis. EUR o 340 851 tis. EUR na celkový objem vo výške

**652 920 tis. EUR**